Η **Βάου ι Ντέγια** (αλβανικά: Vau i Dejës‎‎) είναι δήμος αστικού τύπου στη βόρεια Αλβανία. Ο δήμος έχει πληθυσμό 30.438 κατοίκους (απογραφή 2011). Το 2015 συγχωνεύθηκε με τους πρώην δήμους Μπουσάτ (14.149 κάτοικοι), Χαϊμέλ (4430 κάτοικοι), Σλακ (671 κάτοικοι), Τεμάλ (1562 κάτοικοι) και Βιγκ-Μνέλα (1509 κάτοικοι) στα πλαίσια της μεταρρύθμισης της τοπικής αυτοδιοίκησης. Ο δήμος της Βάου ι Ντέγια είχε 8.117 κατοίκους κατά την απογραφή του 2011.

Γεωγραφία
---------

Πεζόδρομος στο κέντρο της πόλης
Η Βάου ι Ντέγια βρίσκεται περίπου 10 χιλιόμετρα νότια της Σκόδρας στον ποταμό Δρίνο ο οποίος δίνει και το όνομα της πόλης, το οποίο σημαίνει βόρεια της Ντέγια. Η τοποθεσία βρίσκεται ανάμεσα στις παράκτιες πεδιάδες και τα αλβανικά υψίπεδα. Ο Δρίνος, ο μακρύτερος ποταμός της Αλβανίας, πηγάζει από τα βουνά και χωρίζεται σε δύο κλάδους. Κοντά στη Βάου ι Ντέγια υπάρχει φράγμα επί του ποταμού. Μετά το φράγμα βρίσκεται η δεξαμενή Σπαθάρα, η οποία χρησιμοποιείται για την παραγωγή ενέργειας στον Υδροηλεκτρικό Σταθμό Άστα.

Ιστορία
-------

Οι Ρωμαίοι κατασκεύασαν στην περιοχή ένα οχυρό κατά τη διάρκεια του 4ου αιώνα για να προστατεύσουν την οδό προς την Πρίστινα από τις επιθέσεις εξ Ανατολής και Βησιγότθων. Το Σούρδαχ (αλβανικά: Shurdhahi‎‎) είναι επίσης ρωμαϊκό οχυρό. Η κορυφή του λόφου χρησιμοποιούνταν από την περιοχή των Ιλλυρίων. Η κατοίκηση στην περιοχή αυτή διήρκεσε έως τον 15ο αιώνα, όταν η Αλβανία καταλήφθηκε από τους Οθωμανούς.

Η εκκλησία της Βάου ι Ντέγια στην οπίσθια άποψη του χαρτονομίσματος των 1000 λεκ (1997)
Το 1361 κατασκευάστηκε εκκλησία στην περιοχή, η οποία είναι ένα από τα ελάχιστα μη Βυζαντινά αλλά Γοτθικά κτίσματα στην Αλβανία. Ο ναός της Θεοτόκου που βρισκόταν στην περιοχή καταστράφηκε. Τα ερείπια του ναού του Αγίου Μάρκου από τον 14ο αιώνα βρίσκονται στο μεσαιωνικό κάστρο. Το οχυρό της Βάου ι Ντέγια, το οποίο ονομαζόταν Ντέγκνα, ήταν σημαντικός τελωνειακός σταθμός στην προ-οθωμανική περίοδο. Ο Σκεντέρμπεης πολέμησε κατά των Ενετών για την κατάληψη της περιοχής.

Το 1052 συστάθηκε η επισκοπή της Σάπα στην περιοχή, με την έδρα της αρχικά στη Σάπα (σημερινό Νενσάτ) και αργότερα στη Βάου ι Ντέγια. Ένας νέος ναός, αφιερωμένος στη Μητέρα Τερέζα βρίσκεται στο κέντρο του Λατς.

Οικονομία και μεταφορές
-----------------------

Το φράγμα της πόλης
Περίπου το 1/3 της έκτασης του πρώην δήμου χρησιμοποιείται για γεωργικούς σκοπούς. Το 1/3 του εργατικού δυναμικού δήλωνε άνεργο το 2008, ενώ στην πόλη υπάρχουν 9 δημοτικά σχολεία και 2 γυμνάσια.

Η κατασκευή του φράγματος ξεκίνησε τη δεκαετία του 1960, και ολοκληρώθηκε το 1975 όταν και τέθηκε σε λειτουργία ο υδροηλεκτρικός σταθμός. Ο σταθμός αυτός είναι ένας από τους μεγαλύτερους στην Αλβανία.

Η περιοχή της τεχνητής λίμνης δεν αποτελεί αντικείμενο τουριστικής εκμετάλλευσης μιας και υπάρχουν ελάχιστα εστιατόρια και ξενοδοχεία.

Η εθνική οδός SH 1 που συνδέει τα Τίρανα με την Σκόδρα περνά έξω από την πόλη. Ακόμη υπάρχει σιδηροδρομικός σταθμός στην περιοχή Μιέντα. Ακόμη, η εθνική οδός SH 5 που συνδέει την Πούκα με το Κομάν περνά από την περιοχή.

Βιβλιογραφία
------------

* Jörg Dauscher: *Nach Albanien – Bericht einer Reise*. Books on Demand, 2008, ISBN 978-3-8370-8134-3.

Παραπομπές
----------

1. ↑  Nurja, Ines (2013). *Censusi i popullsisë dhe banesave – Shkodër 2011. Rezultatet Kryesore* (PDF). Tirana: INSTAT.
2. 1 2  *Nagels Enzyklopädie-Reiseführer Albanien*. Genf: Nagel Verlag. 1990. ISBN 2-8263-0826-2.
3. 1 2 3  Pettifer, James (2001). *Albania & Kosovo – Blue Guide*. London: A & C Black. ISBN 0-7136-5016-8.
4. 1 2  Koch, Guntram (1989). *DuMont-Kunst-Reiseführer Albanien*. Köln: DuMont. ISBN 3-7701-2079-5.
5. ↑  Bartl, Peter (2003). Peter Jordan, Karl Kaser, Walter Lukan, Stephanie Schwandner-Sievers, Holm Sundhaussen, επιμ. «Albanien in der Vergangenheit: Vom Mittelalter zur osmanischen Herrschaft». *Österreichische Osthefte* (Peter Lang) **45**. ISSN 0029-9375.
6. ↑  «Albania, Macedonia commemorate Mother Teresa on centenary of her birth». *Associated Press* (στα Αγγλικά). 17 Νοεμβρίου 2014. Ανακτήθηκε στις 3 Ιουνίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Vau i Dejës στο Wikimedia Commons
* Ιστοσελίδα του δήμου

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 9474149619395404010006
* LCCN: n2017028813

 |

 |